**2018-2019 оқу жылында**

**6М011700-Қазақ тілі мен әдебиеті (ғылыми-педагогикалық, бейіндік), мамандықтарына түсушілерге арналған**

**Эссе тақырыптары**

1. Тарихи тұлғалар бейнесі – ұлттық қаһармандық символы.

2.Қазақ әдебиетіндегі туған жер тақырыбы.

3. Ә.Кекілбаевтің шығармаларындағы аңыз желісі.

4. Тарихи романдардағы ұлттық мәдениет.

5. БАҚ тілінің коммуникативтік-прагматикалық қырлары.

6. Әдеби құндылықтарымыздың рухани жаңғырудағы маңызы.

7. Стиль – тіл мәдениетінің негізі.

8.Гендер тілінің этнолингвистикасы.

9. О.Бөкей шығармаларындағы постмодернизм.

10. Қазақ прозасындағы гуманистік идея.

11. Тіл және қоғам.

12. Үштілді білім беру- құзыретті тұлғаны қалыптастыру.

13. Қазақ жазуының тарихы.

14. Халықаралық кеңістіктегі мемлекеттік тілдің орны.

15. Қазіргі қазақ поэзиясының тақырыптық ерекшелігі.

16. Көркем шығармалардағы психологизм көріністері.

17. Қазіргі қазақ әңгімелерінің тақырыптық ерекшеліктері.

18. Балалар әдебиеті қазіргі кезеңде (XXI ғасыр)

19. Ұлттық драматургиядағы тарихи тұлғалар

20. Астана жастар көзімен...

21. Рухани жаңғыру – «100 жаңа оқулық жобасы»

22. Ұлттық терминологияға жаңаша көзқарас

23.Гуманитарлық ғылымдар – қоғам жаңғыруының негізі.

24. Коммуникациялық кеңістіктегі латын әліпбиі.

25. Қазақ тіл білімінің жаңа бағыттары

26. XXI ғасырдағы қазақтың талантты ақындары кімдер? Олар туралы не білесің?

27. Рухани жаңғыру аясындағы ұлттық код

28. М.Әуезов шығармаларындағы ұлттық рух символдары.

29. Тілдегі сленгтер қолданысы

30. «Абай жолы» -рухани дәстүр мектебі

**Эссе жазуға әдістемелік ұсынымдар**

**Жалпы сипаттамасы.** Эссе – қысқаша (300 сөз) очерк – автордың еркін стилдегі ой-пайымдауы. Үміткер тақырып бойынша өзінің ішкі әсерін және ой-пікірін білдіре алады. Эссе үміткердің шығармашылық ойлау деңгейін, сөз байлығын, дүниетаным кеңдігін көрсетеді, осының нәтижесінде көзқарасын тұжырып, қорыту шеберлігі, сөз саптау қабілеті, тіл байлығын да анықтайды.

**Эссе құрылымы:**

**1. Кіріспе.** Тақырыптың өзектілігі мен мәні тезис түрінде көрсетіледі.

Шамамен мәтіннің 20%-ы.

**2. Негізгі бөлім (тақырыпты дамыту):** тақырыпқа сәйкес білім жүйесі бойынша теория, мысал (факті), көзқарас, салыстыру, теңеу, т.б. қолданып, ой дәлелденеді (аргументация). **Мыс.:** 1. Аргумент түсіндіру мысал (факт)+байланыстырушы сөйлемдер. 2. Аргумент түсіндіру мысал (факт)+ байланыстырушы сөйлемдер. Тезис және тезистің дәлелденген негіздері, оқуға түсушінің жеке пікірін білдіреді, шамамен мәтіннің 60%-ы.

**3. Қорытынды.** Тақырып бойынша көзқарасты қорытып, тұжырым жасау. Шамамен мәтіннің 20%-ы.

**Тақырыптың ашылуына қатысты қойылатын талаптар:**

1. Тақырып мысал, дәлелдемелермен ашылуы тиіс. Бұл ретте

Тақырыптан ауытқу, ойды мысалмен жеткізудің орнына қызыл сөз, риторикаға өтуге болмайды.

1. Мысал, қанатты сөздерге (цитата) шектен тыс сүйену эссе талабына

сай келмейді. Яғни, эссе пікірлердің жиынтығы – фактография болып кетпеуі тиіс.

1. Эссе талапкердің өз сөзімен жазылуы керек. Қоғамдық ортада,

баспасөзде жаттанды сипатқа ие қайталама тіркестер мен ой-пайымдаулар орын алған жағдайда эссе бағасы төмендейді.

**Эссе стилі, қолданыс тіліне байланысты шарттар:**

1. Сөздік қордың, тіл байлығының молдығы ескеріледі.
2. Сөйлемдер ауызекі сөйлеу стиліне тән диалект, сленг, жаргон сөздер

негізінде құрылмайды.

1. Эссе тілінің әдеби-көркемдігі, бейнелілігі (суреттеу) де ескеріледі.
2. Терминді көп қолданбау, қолданған жағдайда орынды, сауатты қолдану

керек.

1. Сөз, тіркес, сондай-ақ, логикалық ой қайталаулары эссенің

эстетикалық құндылығын кемітеді.